Në bazë të nenit 38 paragrafit 1 pikës 4 të Ligjit mbi vetëqeverisjen lokale (“Fleta zyrtare e MZ” numër 02/18, 34/19, 38/20), neni 53 paragrafi 1 pika 4 e Statutit të komunës së Tuzit (“Fleta zyrtare e MZ” numër 24/19, 05/20), si dhe nenit 8 Vendimit mbi shpalljen Monument natyror të “Kanionit të Cemit” (“Fleta zyrtare e Malit të Zi – dispozitat komunale”, nr. 53/17) Kuvendi i komunës së Tuzit në seancën e mbajtur më 09.06.2020 ka sjellë:

VENDIM

mbi qasjen në hartimin e Planit menaxhues të Monumentit natyror “Kanioni i Cemit” për periudhën 2020-2025

Neni 1

I qaset hartimit të Planit të Menaxhimit për Monumentin e natyrës "Kanioni i Cemit" për periudhën 2020-2024 (në tekstin e mëtejmë "PMMNKC") Me hartimin PMMNKC do të kontribuohet në avancimin, mbrojtjen dhe përdorimin e qëndrueshëm të mjedisit në territorin e Komunës së Tuzit. Afati i fundit për hartimin e PMMNKC është 12 muaj.

Neni 2

Hartimi i PMMNKC do të mbështetet në ligjet vendore dhe ndërkombëtare.

 - Ligjit mbi mjedisin jetësor (“Fleta Zyrtare e MZ”, nr. 52/16, 073/19, 073/19),

 - Ligjit mbi ruajtjen e natyrës (“Fleta Zyrtare e MZ”, nr. 054/16, 18/19)

 -Ligjit mbi menaxhimin e mbetjeve ("Fleta zyrtare e Malit të Zi", nr. 064/11, 039/16)

 - Planit shtetëror të menaxhimit të mbetjeve në Mal të Zi

 - Ligjit mbi ujërat (("Fleta zyrtare e Malit të Zi", nr.. 027/07, ("Fleta zyrtare e Malit të Zi", nr. 073/10, 032/11, 047/11, 048/15, 052/16, 055/16, 002/17, 080/17, 084/18)

 - Ligjit mbi mbrojtjen e ajrit ("Fleta zyrtare e Malit të Zi", nr. 025/10, 040/11,043/15, 073/19)

 - Ligjit mbi vlerësimin e ndikimit në ambientin jetësor ("Fleta zyrtare e Malit të Zi", nr.. 075/18)

 - Ligjit mbi vlerësimin strategjik të ndikimit në ambientin jetësor ("Fleta zyrtare e Malit të Zi", nr. 80/05, 73/10, 40/11, 59/11 dhe 52/16)

 - Ligjit mbi mbrojtjen e rrezatimit jonik dhe sigurisë he ("Fleta zyrtare e Malit të Zi", nr. 56/09, 58/09 dhe 40/11, 55/16).

 - Ligjit mbi mbrojtjen nga zhurma në ambientin jetësor ("Fleta zyrtare e Malit të Zi", nr. 28/11,01/14 dhe 02/18)

 - Ligjit mbi energjetiken ("Fleta zyrtare e Malit të Zi", nr. 05/16 dhe 51/17),

 - Vendimit mbi shpalljen e Monumentit natyror “Kanjoni i Cemit” dhe rregulloreve të tjera lidhur me këto.

 Vendimi mbi regjistrimin ne regjistrin qendror

Neni 3

PMMNKC do ta hartoj ekipi i cili do të jetë i formuar me Aktvendim të posaçëm nga ana e kryetarit të Komunës. Hartimi i PMMNKC do të jetë e hapur për publikun në të gjitha fazat e hartimit.

Neni 4

PMMNKC e miraton Kuvendi i Komunës së Tuzit në periudhën prej katër vitesh.

Neni 5

Mjetet financiare të nevojshme për hartimin e PMMNKC – s do të sigurohen nga Buxheti i Komunës së Tuzit, nëpërmjet bashkëpunimit me organizatat e ndryshme ndërkombëtare dhe nëpërmes bashkëpunimit me OJQ-t.

Neni 6

Ky Vendim hynë në fuqi ditën e tetë nga dita e publikimit në “Fletën Zyrtare të MZ – dispozitat komunale”.

Numër: 02-030/20-5378

Tuz, 09.06.2020. god.

**KUVENDI I KOMUNËS SË TUZIT**

**KRYETARI,**

**Fadil Kajoshaj**